text: Щорите - новост или традиция - Мастер Пластик
  19.02.2016 Leave a commentАксесоари, Съвети, ЩориBy admin
  Интериорът на всеки дом, за да е завършен и хармоничен, се нуждае от пердета, завеси или щори на прозорците. В последно време щорите, освен че изместват традиционните пердета, стават актуален, шикозен елемент и дори акцент. През цялото това време не спират да бъдат практични и да се развиват именно в тази насока – повече ползи и предимства за клиента.
  Освен класическите вътрешни щори, които са добре познати на мнозина, голяма популярност и търсене намират и външните щори.
  Те биват 2 основни вида: ролетни и ламелни. Като цяло външните щори имат предпочитани качества, които ги правят актуален продукт на пазара. Те осигуряват надеждна слънцезащита през летния сезон, поддържат помещенията значително по-хладни, а през зимата дават добра топлоизолация. Допълнително повишават шумоизолацията, а не на последно място осигуряват повече личното пространство като държат любопитните погледи надалеч. Към изброеното дотук добавяме и факта, че подлисват сигурността на жилището, защото крадците ги избягват поради трудността, която представляват за преодоляване.
  Те се явяват като предпазващи дограмата, когато са спуснати, защото ограничават директния й контакт с атмосферните условия. Изработват се от алуминий или ПВЦ и се предлагат в различни размери.
  Те са изработени предимно от алуминий, имат С или Z форма на ламелите. Най-новите модели са автоматизирани, реагират чрез датчици на вятър, студ и слънце като при нужда сами се спускат. Това дава по-добра климатизация на жилището и намалява топлинните загуби.
  Светът на вътрешните щори е многообразен, пъстър и постоянно актуализиращ се с най-новите модни тенденции и технически оптимизации. Ще разгледаме най-често предлаганите на пазара видове вътрешни щори.
  Този вариант навярно всеки от нас е срещал вече. Те са много разпространени и едни от първите излезли на масовия пазар. Това не ги прави демоде, напротив те са все така актуални. Регулират достъпа на слънчева светлина посредством завъртане на ламелите. Предлагат се в различни размери (най-често 25 мм и 16 мм за ламела), имат голямо разнообразие от цветове, снабдени са с надеждни механизми и се почистват лесно. Могат да се поставят пред дограмата, но и вътре между двете стъкла на прозореца, когато имаме дървена прозоречна рамка. Монтират се на всяко крило поотделно, а като аксесоар може да им се постави "странично водене", което спира люлеенето и пази ламелите от изкривяване.
  Те са произведени от различни видове дърво. Ламелите варират в размерите си. Цветовата гама е широка, като по този начин освен традиция и усещане за неповторим комфорт и уют, те пасват на различни дървесни нюанси от интериорния фон. Понижават температурата в стаята чрез ефективно затъмняване. Също могат да бъдат снабдени с екстрата "странично водене" за повече удобство.
  Отделно екзотично решение се явяват бамбуковите щори, които са водоустойчиви, лесно се оцветяват според желанието на клиента, предпочитани са от хотели и СПА центрове. Притежават т. нар. "screen effect" – разсейват светлината, не пропускат директно слънчеви лъчи, а същевременно вътрешното пространство остава приятно осветено.
  Те са прекрасна комбинация от неповторим дизайн и качествен контрол на дневната светлина и температура в стаята. Премахват нежеланите светлинни отблясъци, предлагат се в нестандартни форми: кръг, полукръг, триъгълник, трапец. Благодарение на антистатичното си покритие не задържат прах. Монтират се на всяко крило поотделно, при което отварянето е безпроблемно и лесно. Когато са в събрано състояние, заемат минимална част от прозореца. Материалите за направата им предлагат богато разнообразие. Могат да се ефирни – с изцяло декоративна цел, също така и плътни – пропускат слънчева светлина, но не и видимост към стаята. Освен това могат да са и с рефлекторно покритие, което отразява до 70% от светлината. Вариантите за движение на щорите също са много разнообразни. Могат да се спускат отдолу нагоре, отгоре надолу, както и в двете посоки. Във варианта "ден и нощ" са изработени от два различни по светлопропускливост плата в комбинация.
  Рoло щори
  Направата им е от текстилни материали като могат да са от 100% полиестер, полиестер + ПВЦ или от фибростъкло. Това, с което силно се отличават пред останалите модели, е, че подлежат на пълноцветен печат. Което реално значи, че можете да изпринтите картина по ваше желание. Представете си само радостта на хлапетата в детската стая, щом от щората им се усмихне в цял ръст любимият герой. Този тип щори имат антистатично покритие, леки са за подръжка и почистване, предлагат от съвсем деликатно до 100% затъмнение в помещението, имат лесен за управление механизъм. Могат да бъдат изпълнени в много цветове и десени, което им дава елегантност, стил и преимущество на лидери в модните тенденции. Могат да бъдат направени и във широко търсения вариант "ден и нощ".
  Една изключително модерна алтернатива на пердета и завеси, представляват най-елегантното и същевременно класическо решение. Те са избор на много дизайнери в областта, защото освен впечатляващия си външен вид, могат да се изработят от богата гама цветове, което развихря въображението на интериорните декоратори. Платовете им могат да са с различна плътност, като така се регулира степента на слънцезащита. Удобни са за подмяна и почистване, защото се демонтират лесно. Разновидност са: тип австрийска щора – характерна с направата си предимно от органза, тюл, воали, съчетани с драперии; а също така и тип лондонска щора – захваната от двете си страни подобно на гирлянд.
  Модерна и практична алтернатива, изработени са от текстилни материали, които като защита са снабдени със специална промазка, която ги прави антистатични или негорими. Ширината на ламелите може да варира според желанието на клиента, а различните цветове и материали предлагат различна пропускливост и абсорбиране на светлината. За да се постигне желаната осветеност и видимост, ивиците се движат по вертикала и около оста си. Тези щори могат да бъдат изработени и за скосени под различен ъгъл прозорци, което ги прави особено предпочитани. Механизмът им позволява събиране в левия и десния край, разделяне на две части в двата края, а също и събиране заедно по средата. Действието може да е ръчно или автоматизирано. Могат да се монтират както на стената, така и на тавана. Когато са изработени от ПВЦ освен антисатичен ефект, дават и защита от ултравиолетовите слънчеви лъчи. Също могат да са с екстрата фотощора, която отваря хоризонтите на интериорното творчество пред клиента.
  Много ефектни и хващащи окото, този тип щори са идеални за високи (френски) прозорци, витрини, както и като интериорни прегради в помещението. Минималното застъпване на платната не позволява на светлината да навлиза, а релсовият механизъм позволява разнообразни комбинации на заставане. Имат голяма гама цветове и десени, от които са изработени, а ширината на отделния панел зависи от ширината на гредата (обикновено 60 – 70 см).
  Щорите са една пъстра магия, която може с вдъхновение и творчески подход да пренесете в дома си. Те ще разведрят интериора, ще придадат тотално ново усещане за пространството или просто ще са една практична добавка към стаята. Изборът е така богат, че след прочитането на горните редове, навярно всеки вече хвърля око към прозореца и крои смели дизайнерски планове.
  вертикални щоривъншни щоривътрешни венециански щоривътрешни щориролетни щорихоризонтални алуминиеви щорищори